stanford-oval/wikipedia huggingface dataset:
אליעוז רבין
ביוגרפיה > קריירה בענף הביטוח והניהול > תפקידים ציבוריים

נוסף על תפקידיו הניהוליים כיהן גם כ:
יו"ר ועדת השיווק של התאחדות החברות לביטוח חיים,
סגן יו"ר איגוד המפרסמים
חבר בהנהלת העמותה לילדים בסיכון
חבר בפורום אנשי העסקים למען המועצה לשלום הילד
חבר בחבר הנאמנים של עמותת גדולים מהחיים, לסיוע לילדים חולי סרטן.
הערות שוליים

↑  אליעוז רבין:  ממנכ"ל לסופר ומרצה, באתר הארץ, 17 בפברואר 2008
↑  כדורגלן, זמר, מנכ"ל חברת ביטוח ועכשיו סופר, באתר גלובס, 23 בדצמבר 2007
↑  אילנית - הנה הלילה, נבדק ב-2021-05-30
↑  הביטו בקרדיט בסוף הפרק על המיון, בסדרה "הילדים משכונת חיים".
↑  הספר באתר הוצאת מטר
| --- | --- |
בקרת זהויות :  MusicBrainz: 78b99aab-3dcf-44ea-a75f-a200d3a2d5e7 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
אמריקה פוטבול קלוב (נאטאל)

ערך זה עוסק בקבוצת כדורגל מ. אם התכוונתם לקבוצת כדורגל מ, ראו .
אמריקה הוא מועדון כדורגל ברזילאי המייצג את העיר נאטאל שבברזיל. המועדון משחק בליגה הרביעית של ברזיל.
המועדון הוקם בשנת 1915. בשנת 1919 הוא לראשונה זכה באליפות ריו גראנדה דו נורטה. במרוצת השנים הקבוצה זכתה בתואר זה 35 פעמים. במהלך המחצית השנייה של המאה ה-20 הקבוצה שיחקה כמה עונות בליגה הבכירה, אך כל פעם הייתה יורדת לאחר מספר עונות. בשנת 1998 היא זכתה ב"גביע צפון-מזרח". בכך היא הייתה הקבוצה היחידה מריו גראנדה דו נורטה שזכתה בתואר בתחרות של מספר מדינות ברזיל. בעקבות כך היא העפילה לגביע קונמבול. בשנת 2007 היא חזרה לליגה בכירה, אך לעונה בודדת בלבד.
בעונת 2021 הקבוצה משחקת בליגה הרביעית.
אלומות בית השקעות

אלומות היה בית השקעות שנוסד בשנת 1997 ובאוגוסט 2018 נוהלו בו כ-9 מיליארד ש"ח בנכסים פיננסים, עבור למעלה מ-700 לקוחות. אלה כללו לקוחות פרטיים, חברות (ציבוריות ופרטיות), אגודות שיתופיות, קיבוצים ומושבים. בית ההשקעות נמצא בבעלות של כ-250 קיבוצים ואגודות שיתופיות של מושבים בארץ והוא "חברה אחות" של חברת ביטוח חקלאי אגודה שיתופית מרכזית בע"מ. חברת אלומות הייתה חברה ציבורית שמניותיה נסחרו בבורסה לניירות ערך בתל אביב.
במאי 2011 הפכה אלומות לחברה פרטית בבעלות מלאה של 250 קיבוצים ומושבים. לחברה מגוון פעילויות רחב בשוק ההון, באמצעות חברות בנות. בחודש ינואר 2020 נמכרה החברה לחברת הפניקס, ובהתאם לכך חברת קרנות הנאמנות של אלומות מוזגה לחברת קסם וחברת ניהול התיקים של אלומות מוזגה לחברת אקסלנס, חברות שבבעלות חברת הפניקס.
שירותים ומוצרים

ניהול תיקי השקעות, ניהול קרנות נאמנות, ניהול עושר משפחתי והשקעות אלטרנטיביות. כמו כן, לבית ההשקעות פעילות טכנולוגית באמצעות חברת הבת אלומות הון ליין בע"מ אשר מפתחת מערכות טכנולוגיות הנותנות מענה לשוק ההון. ביולי 2018 רכש אלומות את פעילות ניהול ההשקעות בקרנות הנאמנות של בית ההשקעות תלתן ומיזג אותה לפעילות ניהול ההשקעות שלו.
מנכ"ל בית ההשקעות היה קובי נימקובסקי. יו"ר בית ההשקעות היה קובי נבון.
הערות שוליים

↑   אסא ששון, בית ההשקעות אלומות קולט את פעילות תלתן שמנהל השקעות בכמיליארד שקל, באתר TheMarker‏, 1 ביולי 2018
| חברות שירותים פיננסיים והשקעות בישראל |
| --- | --- | --- |
| תאגידים סטטוטוריים | רשות ניירות ערך • רשות שוק ההון, ביטוח וחיסכון |  |
| בתי השקעות | IBI (מחזיקה גם בתמיר פישמן) • אימפקט • אינפיניטי • אלומות • אקסלנס נשואה • אלטשולר שחם • הלמן-אלדובי  • הראל השקעות • ילין לפידות • מגדל שוקי הון • מור • מיטב • פסגות • פעילים • קלאריטי |  |
| קרנות השקעות פרטיות | קרן פימי • קרן השקעות סקיי • קרן ריאליטי • קרן תשתיות ישראל  • קרן טנא •  פורטיסימו קפיטל |  |
| קרנות הון סיכון | TLV Partners • JVP • פיטנגו • קבוצת ברמ • ויולה ונצ'רס • תעוזה • בנצ'מרק ישראל |  |
| קרנות נדל"ן | ריט 1 • מגוריט • מניבים • סלע קפיטל |  |
| תעודות סל | תכלית תעודות סל • קסם מדדים |  |
| מוסד פיננסי חוץ-בנקאי | נאוי גרופ • פנינסולה • אמפא • מיכמן • טריא • מימון ישיר |  |
אלומינוזיס

|  סיווגים |
| --- | --- |
 ICD-11:  CA60.4 
 
אלומינוזיס היא מחלת ריאה מקבוצת אבקת הריאות שנגרמת מחשיפה לאבק נושא אלומיניום. אלומינוזיס יכולה אף להוביל לפיברוזיס ריאתי. מקרים ראשונים של נזקים לריאה מחשיפה לאלומיניום דווחו בשנות ה-30 בגרמניה. ניתן לזהות אותו באמצעות טומוגרפיה ממוחשבת ברזולוציה גבוהה. הממצאים עשויים להשתנות, ומראים אטימות נודולרית או אי-סדירות שעלולות להתמזג לצורות בולטות יותר, לרוב בשדות הריאה העליונים, לפעמים בשדות הריאה התחתונים, ולעיתים רחוקות יותר תבנית מיקרו נודולרית מפוזרת. במקרים חמורים, תואר פיברוזיס ריאתי עם "חלת דבש".
עובדי ורתכים שנחשפו לאלומיניום, לעיתים קרובות מועסקים במסגרת תעשיית חומרי הנפץ (שם מעורבת אבקת אלומיניום), ריתוך אלומיניום, השחזה או שחיקת אלומיניום והתכה של בוקסיט (בו יש אלומיניום הידרוקסידי).
ראו גם

אזבסטוזיס
סיליקוזיס
הערות שוליים

↑  Smolková, P; Nakládalová, M; Tichý, T; Hampalová, M; Kolek, V (2014). "Occupational Pulmonary Aluminosis: A Case Report". Industrial Health. 52 (2): 147–151. doi:10.2486/indhealth.2012-0154. PMC 4202761. PMID 24429515.
↑  Kraus, Thomas; Schaller, Karl; Angerer, Jürgen; Hilgers, Ralf-Dieter; Letzel, Stephan (2006). "Aluminosis – Detection of an almost forgotten disease with HRCT". Journal of Occupational Medicine and Toxicology. 1 (1): 4. doi:10.1186/1745-6673-1-4. PMC 1436008. PMID 16722569.
↑  Smolkova, Petra (2014). "Occupational Pulmonary Aluminosis: A Case Report". Industrial Health. 52 (2): 147–151. doi:10.2486/indhealth.2012-0154. PMC 4202761. PMID 24429515.
ערך זה הוא קצרמרבנושא מחלות. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אלכסנדר גרסט

| --- | --- |

 לידה:  3 במאי 1976 (בן 48) גרמניה
 מידע כללי
 בשירות:  אסטרונאוט בשירות סוכנות החלל האירופאית
 לאום:  גרמניה גרמני
 השכלה:  אוניברסיטת ויקטוריה בוולינגטון (1 בינואר 2003)  אוניברסיטת המבורג  המכון הטכנולוגי של קרלסרוהה 
 עיסוקים נוספים:  גיאופיזיקאי
 תקופת השירות:  2009–הווה (כ־15 שנים)
 זמן שהייה בחלל:  362 ימים שעה ו-50 דקות
 מספר פעילות חוץ-רכבית:  1
 זמן שהייה בפעילות חוץ-רכבית:  6 שעות ו-13 דקות
 משימות
 סויוז TMA-13M, משלחת 40, משלחת 41 לתחנת החלל הבינלאומית, סויוז MS-09, משלחת 56/משלחת 57 לתחנת החלל הבינלאומית
     
 עיטורים
 צלב המפקד במסדר ההצטיינות של הרפובליקה הפדרלית של גרמניה (13 בינואר 2015)  מסדר ההצטיינות של נורדריין-וסטפאליה (14 במאי 2019)  מדליית אורניה (2017)  צלב המפקד של מסדר המצוינות של הרפובליקה הפדרלית של גרמניה (2019)  Bernd Rendel Prize (2007)  מסדר ההצטיינות של באדן-וירטמברג (2015) 
 
אלכסנדר גרסט (בגרמנית: Alexander Gerst, נולד ב-3 במאי 1976 ב Künzelsau, באדן-וירטמברג, גרמניה) הוא אסטרונאוט של סוכנות החלל האירופאית וגיאופיזיקאי. שהה 165 יום בחלל במסגרת משלחות 40 ו-41 לתחנת החלל הבינלאומית ממאי ועד נובמבר 2014. גרסט חזר לחלל ביוני 2018 במסגרת משלחות 56 / 57, והיה מפקד משלחת 57 לתחנת החלל, הגרמני הראשון בתפקיד זה. עם חזרתו לכדור הארץ, הוא היה בשהות מצטברת של למעלה מ-362 ימים בחלל.
בצעירותו וכחוקר

גרסט למד בתיכון טכני באורינגן, גרמני, וסיים בשנת 1995.  במהלך התיכון, הוא התנדב לצופים, למכבי אש וגם עבד כמציל..
גרסט למד לתואר ראשון בגיאופיזיקה באוניברסיטה הטכנולוגית של קרלסרוהה, גרמניה אותו סיים בהצטיינות ב-2003.. בין השנים 1998 ו-2003 הוא השתתף במספר שיתופי פעולה מדעיים ופעילויות בשטח, כולל מחקרים במקומות מרוחקים ומבודדים כגון אנטארקטיקה.
הוא למד לתואר שני במדעי כדור הארץ באוניברסיטת ויקטוריה שבוולינגטון, ניו זילנד. מחקרו בהרי געש כלל פיתוח טכנולוגיות לניטור ומעקב אחר התפרצויות, ותוצאות המחקר פורסמו בעיתון המדע היוקרתי Science.
הוא עבד כחוקר במכון לגיאופיזיקה של אוניברסיטת המבורג מ-2004 ועד 2009, וב-2010 סיים לימודי דוקטורט באוניברסיטת המבורג, במכון לגיאופיזיקה עם התמחות בגיאופיזיקה ודינמיקה של התפרצויות געשיות.
בשנת 2007 זכה בפרס ברנרד רנדל למחקר יוצא דופן מאיגוד המחקר הגרמני DFG..  הוא פרסם מספר מאמרים כולל תוצאות שפורסמו בכתב העת Nature.
לגרסט יש רישיון של חובבות רדיו (KF5ONO), והוא השתתף בעבר במספר אירועים של תקשורת חובבי רדיו עם תחנת הקרקע ועם אנשי חינוך במסגרת משלחת 41/40 לתחנת החלל.
בסוכנות החלל האירופאית

בשנת 2009, גרסט נבחר לכיתת האסטרונאוטים של סוכנות החלל האירופאית.
בסוכנות החלל האירופאית > משלחות 40/41 לתחנת החלל הבינלאומית

גרסט טס לחלל כחלק ממשלחות 40/41 לתחנת החלל הבינלאומית ושהה בתחנת החלל ממאי ועד נובמבר 2014.
גרסט המריא לתחנת החלל יחד עם האסטרונאוטים גרגורי וייסמן ומקסים סוראייב ב-28 במאי 2014, על החללית סויוז TMA-13M.
ב-7 באוקטובר 2014, גרסט ביצע הליכת חלל יחד עם האסטרונאוט  גרגורי וייסמן. במסגרת הליכת החלל הם הזיזו משאבת קירור תקולה והעבירו לאחסון והתקינו מערכת ממסר שתספק חשמל חלופי במקרה חירום למנוף המזיז את הזרוע הרובוטית מסביב לתחנה. הליכת החלל נמשכה 6 שעות ו-13 דקות.
גרסט חזר ונחת בכדור הארץ ב-10 בנובמבר 2014 בשעה 03:58 UTC, בחללית הסויוז TMA-13M איתה המריא לתחנת החלל הבינלאומית.
משימתו של גרסט לתחנת החלל נקראה "נקודה כחולה" (Blue Dot) לזכר אמרתו המפורסמת של קרל סייגן המתאר את כדור הארץ כנקודה כחולה חיוורת, בצילום המפורסם של החללית וויאג'ר 1. המשימה כללה ניסויים בפיזיקה, ביולוגיה, מדעי החיים, ניסויי קרינה והדגמת טכנולוגיות. בין פעילויות החינוך היו גם סרטונים עם הדגמות ניסויים במיקרו-כבידה ופעילויות ומערכי שיעור להעברה עם תלמידים.
בסוכנות החלל האירופאית > משלחות 56/57 לתחנת החלל הבינלאומית

גרסט שוגר שוב לחלל על החללית סויוז MS-09 ב-6 ביוני 2018, במסגרת משלחות 56/57. הוא מונה למפקד תחנת החלל במשלחת 57. גרסט הוא האסטרונאוט השני של סוכנות החלל האירופאית לפקד על התחנה (אחרי פרנק דה וי הבלגי במשלחת 21) והגרמני הראשון. המשימה של גרסט נקראת "אופקים" (Horizons).
במסגרת המשימה שלו, הוא הביא רובוט עוזר, שהוא ראש רובוטי מרחף שנקרא CIMON, המבוסס על המחשב ווטסון
גרסט החל בפיקוד על תחנת החלל הבינלאומית עם תחילתה הרשמית של משלחת 57 לתחנת החלל, כאשר סויוז MS-08 עזבה את התחנה, ב-4 באוקטובר 2018. טקס החלפת הפיקוד היה יום קודם.. בעקבות כישלון שיגור סויוז MS-10 משימתם הוארכה, ומשלחת 57 הייתה ברובה משלחת של 3 אנשים עד להגעת סויוז MS-11 לתחנת החלל. ב-20 בדצמבר 2018, גרסט, סרינה אוניון-צ'נסלור וסרגיי פרוקופייב חזרו לכדור הארץ לאחר שהות של 196 יום, 17 שעות ו-49 דקות. עם חזרתו, הוא שהה בשהות מצטברת של למעלה מ-362 ימים בחלל, יותר מכל אסטרונאוט אחר של סוכנות החלל האירופאית.
בתרבות הפופולרית

גרסט ועברו כגיאופיזיקאי היו בסיס לדמות של אלכס פוגל, אסטרונאוט גרמני של סוכנות החלל האירופאית, כימאי וחלק מהצוות של החללית "הרמס", בסרט להציל את מארק וואטני.
הערות שוליים

1 2  Spacefacts הביוגרפיה של אלכסנדר גרסט
1 2 3  אודות אלכסנדר גרסט באתר סוכנות החלל האירופאית
↑  Alexander Gerst, Temporal Changes in Seismic Anisotropy as a New Eruption Forecasting Tool, 2003-01-01 doi: 10.26686/wgtn.16910776.v1
↑  Gerst, Alexander; Savage, Martha K. (26 נוב' 2004). "Seismic Anisotropy Beneath Ruapehu Volcano: A Possible Eruption Forecasting Tool". Science. 306 (5701): 1543–1547. doi:10.1126/science.1103445. {{cite journal}}:  (עזרה)
↑  "List of all prize recipients of the Bernd Rendel Prize" (PDF). DFG. נבדק ב-6 ביוני 2018. {{cite web}}:  (עזרה)
↑  Johnson, Jeffrey B.; Lees, Jonathan M.; Gerst, Alexander; Sahagian, Dork; Varley, Nick (20 בנובמבר 2008). "Long-period earthquakes and co-eruptive dome inflation seen with particle image velocimetry". Nature. 456: 377–381. doi:10.1038/nature07429. נבדק ב-6 ביוני 2018. {{cite journal}}:  (עזרה)
↑  ESA prepares for the next generation of human spaceflight and exploration by recruiting a new class of European astronauts הודעה לעיתונות ESA PR 12-2009 של סוכנות החלל האירופאית, 20 במאי 2009.
↑  אודות הליכת החלל של גרסט באתר spacefacts.de
↑  "Expedition 41 Lands Safely in Kazakhstan". NASA. נבדק ב-10 בנובמבר 2014. {{cite web}}:  (עזרה)
↑  "Introducing Blue Dot". ESA. 14 בנובמבר 2014. נבדק ב-6 ביוני 2018. {{cite web}}:  (עזרה)
↑  "Pale Blue Dot:Lessons from space". ESA. נבדק ב-6 ביוני 2018. {{cite web}}:  (עזרה)
↑  "Pale Blue Dot:Flying classroom". ESA. נבדק ב-6 ביוני 2018. {{cite web}}:  (עזרה)
↑  Clark, Stephen. "First German commander among astronauts named for station flights". Spaceflight Now. נבדק ב-19 במאי 2016. {{cite web}}:  (עזרה)
↑  "IBM is launching a floating, talking robotic head into space that will work with astronauts". Business Insider. נבדק ב-2018-02-28.
↑  NASA Space Station On-Orbit Status 2 October 2018 - Change of Command אתר spaceref, מתאריך 3 באוקטובר 2018.
↑  Horizons mission ends after 197 days in space Alexander Gerst is back on Earth אתר סוכנות החלל הגרמנית, 20 בדצמבר 2018
| --- | --- |
בקרת זהויות :  BnF: cb17112013b (data)  GND: 1051768284  LCCN: n2022011699  MusicBrainz: ae4c7bf8-ab3d-45ab-aa55-0c5050e498a0  NKC: pna20221169587  SUDOC: 201710269  VIAF: 315073773   WorldCat (עם VIAF): 315073773 
גרסט במהלך הליכת החלל מחוץ לתחנת החלל הבינלאומית במשלחת 41
אינדיקה (קטסיאס)

|  מידע כללי |
| --- | --- |
 מאת:  קטסיאס 
 שפת המקור:  יוונית עתיקה 
 
אינדיקה (ביוונית: Ἰνδικά) הוא ספר מאת הרופא היווני הקלאסי קטסיאס, המתיימר לתאר את הודו. הספר נכתב במאה ה-5 לפנה"ס, ומהווה את ההתייחסות היוונית הידועה הראשונה להודו. קטסיאס היה רופא החצר של מלך פרס ארתחשסתא השני, והספר אינו מבוסס על חוויותיו שלו, אלא על סיפורים שהובאו לפרס על ידי סוחרים, לאורך דרך המשי מסריקה (אנ'), ארץ מצפון לסין והודו, שבה מקורו של המשי המבוית.
תוכן

הספר מכיל את ההתייחסות הידועה הראשונה לחד-קרן, לכאורה חמור בהודו שעל ראשו הייתה קרן אחת בגודל 1.5 אמה (27 אינץ'), ומציג לעולם האירופי את התוכי המדבר, ואת הציד בבזים, שעדיין לא היה נהוג באירופה.
בין המידע שנמסר ככל הנראה בספר (בעיקר על פי דיווחים ממקור שני על תוכנו):
נהר האינדוס מזוהה ומתואר כבעל רוחב של עד עשרים מייל.
הודו מאוכלסת בצפיפות, יותר משאר העולם גם יחד.
פילים הודים מתוארים לראשונה, דורות לפני שאלכסנדר הגדול התמודד מולם בעת שכבש חלק מהודו.
בעוד שקופים היו מוכרים היטב בים התיכון, טיפוסים יוצאי דופן מתוארים בהודו, כולל גזע זעיר עם זנב באורך של 6 רגל.
כלבים הודים בגודל של אריות.
הרים ענקיים.
המרטיקורה (מנטיקור), יצור אדום עם פנים כמו של גבר, שלוש שורות שיניים, ועוקץ עקרב על זנבו. זוהי ההתייחסות המערבית המוקדמת ביותר הידועה למנטיקור.
תיאורים מפורטים של מנהגי הודו, המצהירים כי הם מאוד צודקים ומכובדים.
גברים נמוכים ושחורים המכונים פיגמים (אנ'), שחיים במרכז הודו, שגובהם שתי אמות. הם גידלו חיות משק שהיו קטנות באותה מידה, והיו מצויים במלחמה עם כמה עגורים. הפיגמים הללו גידלו את שערם עד הברכיים ואת זקנם עד מעבר לכפות רגליהם, כל כך ארוך עד שלא נזקקו לשום לבוש אחר. כאשר גופם מכוסה לחלוטין בשיער, הם מהדקים אותו סביבם בחגורה, כך שהוא משמש אותם לבגדים.
עצי דקל ותמר גדולים פי שלושה מאלה שבבבל.
מורשת

ספרו של קטסיאס מכיל תערובת כזו של אפוקריפים (אנ') מפוקפקים בעליל בין אמיתותיו, עד שלעיתים לעגו לו מחברים מאוחרים יותר כמקור לסיפורי-בדים ומיתוסים פראיים.
במאה ה-2 לספירה, הסאטיריקן לוקיאנוס מסאמוסאטה תיאר את קטסיאס כמי שנידון לחלק מיוחד בגיהנום השמור למי שמפיצים שקרים פראיים במהלך חייהם. אינדיקה כללה ככל הנראה אנקדוטות כמו תיאור של גזע של אנשים עם רגל אחת (אנ'),הקרויים המונוסקלי, גזע אחר של אנשים שכפות רגליהם היו כה גדולות שניתן היה להשתמש בהן כמטריות (הסקיופולות), גברים עם זנבות כמו סאטירים, וטען שאנשים בארץ סריקה (מילה שנחשבה במקרים אחרים למילה היוונית לחלק מסין) היו בגובה 18 רגל. ספרו הדומה של לוקיאנוס עצמו, "סיפור אמיתי" (אנ'), הוצג כסאטירה על "אינדיקה", כולל הקדמה המכנה את קטסיאס ומחברים דומים אחרים שקרנים חסרי ניסיון. לוקיאנוס מצהיר שהוא עצמו יציג כעת שקר דומה, אבל בניגוד לקודמיו, הוא לפחות ישר מספיק כדי לומר זאת בבירור מראש.
לעומת זאת, הספר אכן שימש כמקור המקורי לידע ממשי רב על המזרח שנראה שנעדר היה לחלוטין בספרות המערבית. למרות שרק קטעים קיימים מתוכו כיום, תכניו ידועים מאוד מכיוון שהם היו הסימוכין העיקריים לידע הים תיכוני על הודו, במשך מאות שנים, ולכן מופנים אליו ומצוטטים מתוכו על ידי סופרים עתיקים רבים שחיבוריהם שרדו עד היום.
ראו גם

הקלאסיקה של ההרים והימים
בין הטענות המוזרות של "אינדיקה" היו סיפורים על גזע של אנשים עם רגל אחת בלבד, או עם כפות רגליים כל כך גדולות שיכלו לשמש כמטריה.
אייפון 5s

| --- | --- |


 מידע כללי
 סוג:  סדרת דגמי טלפון חכם 
 יצרן:  אפל
 תאריך הפצה:  20 בספטמבר 2013 
 תאריך הפסקת שיווק:  21 במרץ 2016 
 סדרה:  אייפון 
 הקודם בסדרה:  אייפון 5 
 הבא בסדרה:  אייפון 6 
 מידע טכני
 מערכת הפעלה:  12 iOS
 מעבד:  A7 עם 64 ביטים, וכן שבב פנימי - M7, המשפיע על תנועת המכשיר
 נפח אחסון:  16, 32 או 64 ג'יגה בייט
 זיכרון:  1 גיגה-בית 
 מסך:  4 אינץ' ברזולוציית Retina 1136X640 -‏ 326 פיקסלים לאינץ'
 קלט:  חיישן ביומטרי+כפתור בית מקש הפעלה/כיבוי מקשי ווליום לחצן השתקת המכשיר
 מצלמה:  מצלמה קדמית: 1.2 מגה-פיקסל, צילום באיכות HD‏ (720p)  מצלמה אחורית: 8 מגה-פיקסל.  30 פריימים לשנייה באיכות 1080p,‏ 120 פריימים לשנייה באיכות 720p.  פלאש LED המשלב אור חם וקר יחד
 סוללה:  סוללת ליתיום-יון. מחזיקה 10 שעות ברשת 3G ועד 250 שעות במצב המתנה
 קישוריות:  GSM, CDMA, 3G, EVDO, HSPA, LTE
 מידות
 רוחב:  58.6 מ"מ 
 גובה:  123.8 מ"מ 
 עובי:  7.67 מ"מ 
 משקל:  112 גרם
 צורה:  מלבן עם פינות מעוגלות
 www.apple.com/iphone-5s
 
אייפון 5s (באנגלית: iPhone 5s) הוא טלפון חכם בעל מסך מגע של חברת אפל, והדור השביעי בסדרת האייפונים שלה. המכשיר הוצג במטה החברה בקופרטינו ב-10 בספטמבר 2013 והושק לציבור לצד האייפון 5c ב-20 בספטמבר 2013 במספר מדינות. המכשיר מעוצב ונראה כמו מכשיר אייפון 5 למעט כפתור הבית, אולם מגיע בשלושה צבעים: לבן-כסוף (כמו באייפון 5), לבן-זהב ואפור-גרפיט (נקרא Space Gray - אפור חלל). במכשיר מעבד אפל A7, הראשון בעולם שמשתמש בארכיטקטורת 64 ביט בסמארטפון, ומהיר פי 2 מאייפון 5 ופי 40 מהאייפון הראשון. אחד הפיצ'רים העיקריים במכשיר אייפון 5s הוא ה-"Touch ID", חיישן ביומטרי הנמצא במקש הבית, הסורק טביעות אצבע, בעיקר לצורכי אבטחה והגנת המכשיר.
השקת המכשיר

המכשיר נחשף באירוע הכרזה שארגנה אפל במטה שלה בקופרטינו, ארצות הברית, ב-10 בספטמבר 2013, והושק לחנויות אפל ב-20 בספטמבר 2013 במדינות: ארצות הברית, אוסטרליה, קנדה, סין, יפן, צרפת, גרמניה, יפן, סינגפור והממלכה המאוחדת. ולמדינות אחרות הגיע עד סוף השנה. המכשיר הגיע לישראל ב-3 בנובמבר 2013 והושק על ידי חברות הסלולר וגם על ידי יבואנים פרטים, חנויות ורשתות כגון iDigital.
המכשיר יוצר במספר דגמים הנבדלים אחד מהשני בתדרי הסלולר, המותאמים לרשתות במדינות אשר שווק. רק מכשירים מדגמי A1457 ו-A1530 יתאימו באופן מלא לתדרים של כל חברות תקשורת סלולרית בישראל.
תכונות > עיצוב

אייפון 5s שומר על העיצוב של אייפון 5, לעומת זאת כפתור הבית שלו השתנה מצורה קעורה עם ריבוע באמצע לצורה שטוחה עם חתך ספיר בלייזר ומוקף בטבעת מתכתית, הכוללת בתוכה חיישן ביומטרי ("Touch ID"). האייפון החדש, בנוסף, מצויד בפלאש כפול. כמו כן אייפון 5 מגיע בצבעים לבן-כסף ושחור-צפחה, אולם אייפון 5s מגיע בצבעים: לבן-כסף, לבן-זהב ושחור-גרפיט (שחור-גרפיט מכונה על ידי אפל "Space Gray" - אפור חלל). המכשיר עצמו נשאר עם הממדים והמשקל של אייפון 5 - מסך בגודל 4 אינץ', עובי של 7.6 מ"מ ומשקל של 112 גרם.
תכונות > סוללה והספק.

הסוללה של מכשיר אייפון 5s היא סוללה עשוית ליתיום שנטענת על ידי מטען ה-Lightning (מטען חדש המתאים למכשיר אייפון 5 והלאה), באמצעות חיבור למחשב או לשקע חשמל. זמני הספק על פי הצהרת אפל:
שיחה: עד 10 שעות שיחה.
המתנה: עד 250 שעות.
אינטרנט: עד 8 שעות ברשת 3G,‏ 10 שעות ברשת LTE ו-10 שעות ברשת אלחוטית.
וידאו: עד 10 שעות.
אודיו: עד 40 שעות.
תכונות > חומרה

אייפון 5s מופעל על ידי מעבד בשם "A7" (קודמיו הם A5,‏ A6 וכדומה), לפי אפל, זהו המעבד הראשון אי פעם בשימוש בטלפונים חכמים שמשתמש בארכיטקטורת 64 ביט, עם מערכת ההפעלה החדשה iOS 7 והיישומים הבסיסיים שמותאמים למצב ארכיטקטורי של 64 סיביות, דבר שמבטיח ביצועים מוגברים. ביצועים של יישומים עלולים להיות זניחים ואיטיים ללא עדכון היישומים על ידי המפתחים שלהם. מעבד A7 נבנה על ידי סמסונג והוא מגיע יחד עם מעבד משנה חדש בשם M7, מעבד ייעודי לעיבוד נתוני התנועה של התאוצה והגירוסקופים אשר חוסך סוללה ובלי "להפריע" ולדרוש את תשומת הלב של המעבד הראשי, שישתלב יחד עם ממשקי תכנות היישומים של iOS 7.
אף על פי שמצלמת המכשיר האחורית נותרה בדומה לדגם קודם ברזולוציה של 8 מגה פיקסלים, היא משתמשת בצמצם גדול יותר (f/2.2) ומידות גדולות יותר של פיקסלים בחיישן התמונה בהשוואה לדגמי האייפון הקודמים. כמו כן במכשיר יש את פלאש כפול חדש בשם "True Tone", אשר כולל בתוכו נורת LED צהובה ונורת LED לבנה, וכאשר משתמשים בפלאש לצילום תמונה בתנאי תאורה חלשים, הפלאש עובד על פי טמפרטורת הצבע של התמונה כדי לשפר את איזון הצבעים ומפעיל בהתאם את שתי הנורות יחד. המצלמה גם כוללת ייצוב תמונה אוטומטי, מיפוי דינמי, מצב התפרצות (Brust Mode)‏ ב-10 fps, וכן צילום וידאו בהילוך איטי (Slo-Mo -‏ Slow Motion) ב-120 פריימים לשנייה.
תכונות > אביזרים

אייפון 5s מגיע עם מספר אביזרים נלווים בתוך קופסת המכשיר:
אוזניות - יחד עם אייפון 5s מגיעות אוזניות שהוצגו עם אייפון 5, שנקראות "EarPods". האוזניות מספקות איכות צליל טובה בהרבה מקודמותיהם, והתאמה טובה יותר לאוזן, וזכו לביקורות נלהבות. האוזניות פותחו לאחר תלונות רבות על איכות צליל נחותה וחוסר נוחות בשימוש באוזניות אייפון 4. לפי חברת אפל, ה-EarPods פותחו במשך שלוש שנים.
מחבר טעינה וכבל העברת נתונים - באייפון 5s מצוי מחבר טעינה הנקרא Lightning, ובו 8 פינים, בשונה ממחברי הטעינה של דורות האייפון והאייפוד הקודמים לאייפון 5 ואייפוד 5, שהיו בעלי 30 פינים. מחבר הטעינה החדש חזק יותר, נוח יותר וניתן לחברו משני הצדדים, לעומת חיבור מצד אחד בלבד במחבר הקודם.
תכונות > Touch ID

ה-Touch ID הוא חיישן אשר קורא טביעות אצבע, ומותקן בכפתור הבית של האייפון. בהתחלה רק מספר אפליקציות מובנות של אפל (כגון מסך הנעילה וחנות אייטיונס) השתמשו בו ואפל טענה שכאשר אפליקציות יתחילו להשתמש בחיישן, ה-Touch ID יחולל מהפכה בעתיד אבטחת המידע. עם יציאת מערכת ההפעלה iOS 8 הושק API לחיישן עבור מפתחים. מפתחים כעת יכולים להשתמש בחיישן כדי לבצע זיהוי משתמש. אף על פי שטביעות אצבע קשה לזייף, קבוצת חוקרים הצליחה להערים על החיישן, בעזרת טביעת אצבע שנלקחה מחפצים שונים.
עם יציאת אייפון 6 ואייפון 6 פלוס ויציאת Apple Pay ניתן לבצע רכישות עם חיישן ה"Touch ID" בחנויות (פיצוציות, מכונות שתייה, סופר וכו') עם הטכנולוגיה המתאימה.
הערות שוליים

↑  fps‏ - Frame Per Second - פריימים פר שנייה
| --- | --- |
בקרת זהויות :  GND: 104551621X 
מעבד A7
אחת מיכולות המצלמה באייפון 5s - ה-Brust Mode, מצב בו ניתן לצלם רצף של אירועים ולחברם לתמונה אחת.
מחבר הטעינה Lightning
כפתור הבית החדש שמושלבת בו טכנולוגיית ה-Touch ID
אליפות אירופה בכדורסל 1935

| --- | --- |

 תאריך התחלה:  2 במאי 1935
 תאריך סיום:  7 במאי 1935
 מספר משתתפות:  10 
 מארחת:  שווייץ שווייץ
 ערים מארחות:  ז'נבה
 זוכה:   לטביה
 השחקן המצטיין:  הרפובליקה הספרדית השנייה רפאל מרטין
 מלך הסלים:  ממלכת איטליה ליביו פרנצ'סקיני  16.5 למשחק
 1937 ←
 
נבחרת לטביה בכדורסל - אלופת אירופה הראשונה
אליפות אירופה בכדורסל 1935, או בקיצור יורובאסקט 1935, הייתה האליפות האזורית הראשונה שאורגנה על ידי פיב"א. התחרות אורגנה כהכנה לטורניר הכדורסל האולימפי הראשון בברלין 1936. בזמן זה היו רשומות רק 11 נבחרות אירופיות בפיב"א, ועשר מהן השתתפו בתחרות. האליפות נערכה בז'נבה שבשווייץ במאי 1935, והזוכה בה הייתה לטביה.
דירוג סופי

| דירוג | נבחרת | משחקים | נ' | ה' | קליעה | ספיגה | הפרש |
| --- | --- | --- | --- | --- | --- | --- | --- |
|  |  לטביה | 3 | 3 | 0 | 98 | 49 | +49 |
|  |  ספרד | 3 | 2 | 1 | 64 | 58 | +6 |
|  |  צ'כוסלובקיה | 3 | 2 | 1 | 65 | 65 | 0 |
| 4 |  שווייץ | 4 | 2 | 2 | 111 | 79 | +32 |
| 5 |  צרפת | 4 | 3 | 1 | 165 | 103 | +62 |
| 6 |  בלגיה | 3 | 1 | 2 | 76 | 85 | -9 |
| 7 |  איטליה | 4 | 2 | 2 | 121 | 101 | +20 |
| 8 |  בולגריה | 4 | 1 | 3 | 78 | 125 | -47 |
| 9 |  הונגריה | 3 | 1 | 2 | 55 | 85 | -30 |
| 10 |  רומניה | 3 | 0 | 3 | 49 | 132 | -83 |
משחק העפלה

זמן קצר לפני התחרות נרשמה נבחרת חדשה בפיב"א, פורטוגל. פיב"א החליטה לא לחרוג מעשר נבחרות בטורניר, ולכן נאלצה להכריז על משחק העפלה לאליפות בין פורטוגל לספרד. המשחק נערך במדריד וספרד ניצחה את פורטוגל 33–12.
תוצאות > שלב מוקדם

השלב המוקדם שוחק בשיטת הנוקאאוט, כשהמפסידות הולכות למשחקי דירוג. שלוש מחמש המנצחות עלו ישירות לחצי הגמר, כשהשתיים האחרות (איטליה ושווייץ) שיחקו משחק נוסף בו המנצחת עלתה לחצי הגמר והמפסידה עברה למשחקי הדירוג.
תוצאות > משחקי הדירוג

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | מקום 5–10 | מקום 5–10 |  |  | מקום 5–8 | מקום 5–8 |  |  | מקום חמישי | מקום חמישי |
 
 : 
 : 
 : 
|   |  |  |  |  |   |   |  |  |  |  |
|   |  |  |  |  |   |   |  |  |  |  |
|   |  |  |  |  |  בלגיה | 29 |  |  |  |  |
|   |   |   |  |  |  בלגיה | 29 |  |  |  |  |
|   |   |   |  |  |  בולגריה | 11  |  |  |  |  |
|   |  בולגריה | 22 |  |  |  בולגריה | 11  |  |  |  |  |
|   |  בולגריה | 22 |  |  |  |  |  |  |   |   |
|   |  הונגריה | 19  |  |  |  |  |  |  |   |   |
|   |  הונגריה | 19  |  |  |  |  |  |  |  בלגיה | 30 |
|   |  |  |  |  |  |  |  |  |  בלגיה | 30 |
|   |  |  |  |  |  |  |  |  |  צרפת | 49  |
|   |  |  |  |  |  |  |  |  |  צרפת | 49  |
|   |  |  |  |  |   |   |  |  |  |  |
|   |  |  |  |  |   |   |  |  |  |  |
|   |  |  |  |  |  איטליה | 66 |  |  |  |  |
|   |   |   |  |  |  איטליה | 66 |  |  |  |  |
|   |   |   |  |  |  צרפת | 23  |  |  | מקום שביעי | מקום שביעי |
|   |  צרפת | 66 |  |  |  צרפת | 23  |  |  | מקום שביעי | מקום שביעי |
|   |  צרפת | 66 |  |  |  |  |  |  |   |   |
|   |  רומניה | 23  |  |  |  |  |  |  |   |   |
|   |  רומניה | 23  |  |  |  |  |  |  |  בולגריה | 22 |
|   |  |  |  |  |  |  |  |  |  בולגריה | 22 |
|   |  |  |  |  |  |  |  |  |  איטליה | 35  |
|   |  |  |  |  |  |  |  |  |  איטליה | 35  |
| 0 | 1 | 2 |
| --- | --- | --- |
 : מקום תשיעי
 
 
 
|   |  הונגריה | 24 |
|   |  הונגריה | 24 |
|   |  רומניה | 17  |
|   |  רומניה | 17  |
אלן בובליל

| --- | --- |
אין תמונה חופשית
 לידה:  5 במרץ 1941 (בן 83) תוניס, תוניסיה 
 מדינה:  צרפת 
 פרסים והוקרה:  אביר בלגיון הכבוד (3 ביולי 2024) 
 
אלן בּוּבְּלִיל (בצרפתית: Alain Boublil‏; נולד ב-5 במרץ 1941 בתוניסיה) הוא לבריתן יהודי-צרפתי, הידוע בעיקר בגין עבודותיו המשותפות עם קלוד-מישל שנברג.